[{"text_idx": "#000007", "text": "Cyfraddau cyfranogiad oedolion mewn dysgu\nTebygolrwydd dysgu yn y dyfodol"}, {"text_idx": "#000010", "text": "Tudalen Saesneg, Mathemateg a Digidol"}, {"text_idx": "#000016", "text": "Y tro cyntaf i mi ddechrau addysgu Dysgu Gydol Oes, gwnaeth poster ar wal yn dweud \u201cMae rhai pobl yn dysgu i fyw, rhai\u2019n byw i ddysgu\u201d argraff fawr arnaf. Rwy\u2019n bendant iawn yn un o\u2019r bobl hynny sydd bob amser yn mwynhau dysgu ond yn ymwybodol fod bywyd yn fyr a fod cymaint i\u2019w ddysgu."}, {"text_idx": "#000017", "text": "Rwyf bob amser wedi ceisio cyfleu\u2019r neges syml ond ddofn hon i fy myfyrwyr, gan ddangos iddynt harddwch dysgu a\u2019r mwynhad dilynol sy\u2019n cyfoethogi bywyd, yn ogystal a\u0302\u2019r buddion a\u2019r cyfleoedd y gall eu hagor iddynt."}, {"text_idx": "#000018", "text": "Roedd dysgu ac addysgu ar-lein yn hytrach nag yn yr ystafell ddosbarth yn her enfawr gan fod rhai o fy nysgwyr yn anghyfarwydd gyda thechnoleg gwybodaeth ac yn ei chael yn anodd iawn defnyddio cyfrifiadur a rhaglenni fel Microsoft Teams. Ond drwy eu sicrhau ein bod i gyd ar daith, ar gromlin dysgu newydd lle mae gwneud camgymeriadau ac anghofio sut i wneud rhywbeth (e.e. troi botymau mud ymlaen ac i ffwrdd!) yn rhan o\u2019r daith. Fe wnaethom gyfuno\u2019n dda, cael hwyl a dysgu deall y feddalwedd gyda\u2019n gilydd. Fel canlyniad, rydym i gyd yn awr yn mynd yn fwy hyderus ac mae\u2019n teimlo fel ein bod yn medi manteision dysgu ar-lein, y \u2018normal newydd\u2019 ar gyfer addysgu?"}, {"text_idx": "#000019", "text": "Cafodd mynediad i ddysgu hefyd ei wneud yn haws, gall fy myfyrwyr yn awr fynd dros ac edrych eto ar bob sesiwn yn eu hamser ein hunain. Gallwn hefyd gysylltu\u2019n rhwydd gyda\u2019n gilydd dwy neges destun neu sgwrs. Rwyf hefyd wedi bod yn annog fy nysgwyr i gysylltu gyda\u2019i gilydd ac ymarfer eu Saesneg ar-lein, rhywbeth sy\u2019n ddelfrydol ar gyfer y rhai sy\u2019n well ganddynt beidio teithio, er ein bod i gyd yn colli agweddau cymdeithasol ein sesiynau ac yn edrych ymlaen at gwrdd yn yr ystafell ddosbarth yn fuan."}, {"text_idx": "#000021", "text": "Rwy\u2019n gobeithio rhoi\u2019r hyder i ddysgwyr beidio rhoi lan. Mewn byd ansicr yn llawn heriau, mae pawb eisiau gwella eu bywydau. Addysg yw\u2019r ffordd fwyaf effeithlon i helpu cyflawni hyn a mwynhau bywyd gwerth chweil."}]